વિનોબાજીની અનોખી જીવન દૃષ્ટિ; એમની પ્રત્યેક કૃતિ બ્રહ્મરસમાં તરબોળ ! આત્માના ઊંડાણમાં ડૂબકી મારીને પોતાની નિરાળી પ્રતિભા, સમ્યક પ્રજ્ઞા અને અગાધ કરુણાપૂર્વક એમણે સમાજજીવનના અનેક પ્રશ્નો પર આધ્યાત્મિક દૃષ્ટિએ ચિંતન અને પ્રયોગ કર્યા. એ અનુભૂતિમાંથી એમનું સાહિત્ય પ્રગટ થયું, જેમાંથી ૩૫૫ અમૃતબિંદુઓનું ચયન અહીં રજૂ કર્યું છે. આપણા રોજેરોજના વ્યવહારનું શોધન કરનારા પ્રતિદિન માટેનો એક વિચાર, પ્રભુ પ્રાપ્તિની અભીપ્સા જગાડનાર, હૃદયની ગ્રંથિઓ ખોલનારા, ઊંડાણ તથા ઊંચાઈનો સ્પર્શ કરનારા આ સીધા સાદા, મધુર મોતી જાણે ચૈતન્યની ચિનગારી છે, જેનો પ્રત્યેક ઘૂંટડો અમૃતપાન કરાવશે.